ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

....ซามูไร บอนด์
...l...ถ้าลองย้อนกลับไปดูการต่อสู้ของทีมทนาย พ.ต.ท.ทักษิณ ชินวัตร อดีตนายกรัฐมนตรี ในคดียึดทรัพย์ 7.6 หมื่นล้านบาท จะพบว่าส่วนใหญ่ไม่สู้ในเนื้อหารายละเอียดของข้อกล่าวหามากนัก โดยเฉพาะกรณีซุกหุ้นวินมาร์ค และแอมเพิลริช ซึ่งเป็นหัวใจหลักทะลวงไปถึงคดีทั้งหมด
...l...โดยทีมทนายพุ่งเป้าที่จะโยงไปถึงคำสั่งของ คตส. และประกาศ คปค. ว่าไม่ชอบด้วยกฎหมาย ทำให้น้ำหนักในการต่อสู้หายไป ในที่สุดก็ไม่สามารถหักล้างได้ ดังนั้นจากหลักฐานที่ ก.ล.ต. และดีเอสไอยืนยันไป ทำให้ศาลเชื่อว่าวินมาร์คและแอมเพิลริชเป็นของ พ.ต.ท.ทักษิณ นั่นเท่ากับว่า พ.ต.ท.ทักษิณ ถือหุ้นชินคอร์ปมาตลอดที่นั่งเก้าอี้นายกรัฐมนตรี
...l...อีกทั้งในช่วงที่สืบพยานโจทก์ ศาลฎีกาฯ สนใจประเด็นนี้ มีการเรียกข้อมูลวินมาร์คและแอมเพิลริชเพิ่มเติมจากดีเอสไอ ซึ่งแต่เดิมในยุค พ.ต.อ.ทวี สอดส่อง อดีตอธิบดีดีเอสไอ มีความเห็นสนับสนุนอัยการไม่ฟ้อง พ.ต.ท.ทักษิณ และคุณหญิงพจมาน คดีอำพรางและปกปิดการถือหุ้นเอสซี แอสเสท เมื่อปี 2551 
...l...สิ่งที่ต้องระวัง ในกรณีการให้เงินกู้เอ็กซิมแบงก์แก่พม่านั้น ไม่ชอบด้วยกฎหมาย คือหน่วยงานที่เกี่ยวข้องจะต้องดำเนินการต่อด้วยความรอบคอบ เพราะเรื่องนี้เกี่ยวพันกับความสัมพันธ์ระหว่างประเทศ จึงไม่แปลกที่ ณรงค์ชัย อัครเศรณี ประธานกรรมการเอ็กซิมแบงก์ จะโยนลูกไปให้กระทรวงการคลังพิจารณา
...l...สำนักงานเศรษฐกิจการคลังทำนายอัตราเงินเฟ้อทั่วไปในเดือน ก.พ. 2553 ที่กระทรวงพาณิชย์จะประกาศในวันนี้ คาดว่าจะขยายตัวอยู่ที่ 3.4% ต่อปี นับเป็นการขยายตัวติดต่อกันเป็นเดือนที่ 5 อย่างนี้จะกดดันคณะกรรมการนโยบายการเงิน (กนง.) ให้ต้องปรับขึ้นดอกเบี้ยหรือไม่